paragraph_text: Plaža je dijelom betonska (uz malo pristanište za brodove), dijelom stjenovita (prema šljunčanom dijelu plaže), a dijelom šljunčana. Uz pristanište je dubina mora do 3 metra, a na šljunčanom dijelu je od pola metra na udaljenosti od dva metra od obale, pa do oko 2 metra na udaljenosti od desetak metara od obale. Šljunčani dio plaže je pogodan za obitelji s djecom. Dno mora je šljunčano.